 Waxa isaguna halkaasi ka hadlay mid ka mid ah ardayda Jaamicadaha dalka ka qalin jabiyay oo kooxda khubarada ahi tabarar siinayaan baadhitaanada dadka la xasuuqo, ayaa sheegay in hawshan ay ka faaiidaysanayaan, isla markaana ay dadkooda iyo dalkooda uga faaiidayn doonaan macluumaadka ay baranayaan, waxaanu sheegay in ay ku rajo weyn yihiin mustaqbalka in hawshan ay kala wareegaan dadka ajinabiga ah ee hawlahan wada, waxaanu yidhi Intaas ka dib waxa isna halkaasi ka hadlay khabiirkii hawshan baadhayey Mr: Franco Mora oo ka socday shirkadda EPAF ee baadha lafaha baniaadama, meelo badana baadhay xabaalo wadaredyo sidanoo kale ah, isagoo ugu horeyn waxay arkeen sharaxaya waxa uu yidhi halkan waxaad ku aragta qalfoofkii dadkii la laayey dhawr qof oo qalfoofkoodii, waxaan intan usoo qaadanay tusaale ahaan intii kale waanu habaynay oo way inoo yaalaan, baadhitaan badan oo aanu samanay waxna noo hadhsan yahay waxaanu ku ogaanay qaabka naxariis darada ah ee dadkan loo laayey, waxaanu soo ururinay qofkasta xubinihii lafahiisa oo aanu isku keenay si loo aqoonsado qofkasta oo dhintay in la aqoonsado eheladoodii. 